Document ID: 32005R0502

32005R0502
L 083/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 502/2005 НА КОМИСИЯТА
от 31 март 2005 година
за изменение на Регламент (EО) № 1362/2000 на Съвета относно откриването и управлението на тарифни квоти за определени продукти с произход от Мексико
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 133 от него,
като взе предвид член 4 от Регламент (EО) № 1362/2000 на Съвета от 29 юни 2000 г. за прилагане по отношение на Общността на митническите разпоредби от Решение № 2/2000 на Съвместния съвет, създаден по силата на Временното споразумение между Европейската общност и Съединените мексикански щати по търговията и свързаните с търговията въпроси (1),
като има предвид, че:
(1)
С Решение № 1/2005 от 21 февруари 2005 г. за въвеждане на Списък с грешки към Решение № 3/2004 на Съвместния съвет ЕС - Мексико (2) за изменение на Решение № 2/2000 на Смесения съвет от 23 март 2000 г., Смесеният съвет Европейски съюз - Мексико измени периода, за който следва да бъдат открити двете тарифни квоти на Общността, предвидени в Решение № 3/2004.
(2)
Следва съответно да измени Регламент (EО) № 1362/2000.
(3)
Периодът, в който въпросните квоти следва да бъдат открити, би следвало да започне на 1 януари 2005 г., поради което настоящият регламент следва да се прилага от същата дата.
(4)
Предвидените в настоящия регламент мерки са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 6 от Регламент (EО) № 1362/2000 се заменя със следното:
„6. С изключение на тарифните квоти с изходящи № 09.1854, № 09.1871, № 09.1873 и № 09.1899, назованите в приложението към настоящия регламент тарифни квоти се откриват всяка година за 12-месечен период, от 1 юли до 30 юни. Тези квоти се откриват за първи път на 1 юли 2000 г.
Тарифните квоти с изходящи № 09.1871 и № 09.1873 се откриват от 1 май 2004 г. до 31 декември 2004 г. и от 1 януари до 31 декември на всяка календарна година след това, за срока на прилагане на квотата.“
Член 2
Настоящият регламент влиза в сила в деня на публикуването му в Официален вестник на Европейския съюз.
Прилага се от 1 януари 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 март 2005 година.

Labels: 3
18